དེ་བཞིན་རྒྱ་ནག་གི་དཔལ་འབྱོར་གྱི་གནས་སྟངས་ཐོག་གསུང་དོན།རྒྱ་ནག་གི་དཔལ་འབྱོར་ཐོག་ཉམས་ཞིབ་བྱེད་མཁན་དེ་ཚོས་འབྱུང་འགྱུར་ལོ་ངོ་༢༠ནང་རྒྱ་ནག་གི་དཔལ་འབྱོར་ཉམས་ཆག་འགྲོ་རྒྱུའི་ཉེན་ཁ་ཡོད་པ་དང་།རྒྱ་གར་གྱི་དཔལ་འབྱོར་གནས་སྟངས་ཡར་རྒྱས་འགྲོ་གི་རེད་ཅེས་གསུང་གི་འདུགད་ལྟའི་ཆར་འཛམ་གླིང་གི་རྒྱལ་ཁབ་མང་པོ་ཞིག་གིས་ཚོང་གི་ཁེ་ཕན་ཆེད་རྒྱ་ནག་ལ་བསྟུན་ཐབས་བྱེད་ཀྱི་ཡོད་པ་དང་།གལ་ཏེ་དེ་འདྲ་བྱས་ནས་མུ་མཐུད་བསྡད་པ་ཡིན་ན་རྒྱ་ནག་གི་དཔལ་འབྱོར་གྱི་ནུས་པ་ཤུགས་ཆེ་རུ་འགྲོ་རྒྱུ་ཡིན་པ་གསལ་པོ་རེད།གང་ཡིན་ཟེར་ན་ཁོ་ཚོར་དཔལ་འབྱོར་གྱི་ཁྲོམ་རྭ་མང་བ་ཆགས་ཀྱི་ཡོད་པ་སོགས་གསུངས་གནང་ཡོད།དེ་ནས་སྐུ་ཞབས་ཁོང་གིས་ཞོགས་པ་རྡ་སྟེང་བོད་ཁྱིམ་སློབ་གྲྭར་གཟིགས་བསྐོར་ཕེབས་སྐབས་ཀྱི་མྱོང་ཚོར་གསུང་དོན།དེང་སང་བོད་པའི་སློབ་ཕྲུག་མང་ཆེ་བ་རྒྱ་གར་ནང་སྐྱེས་ཡོད་ཀྱང་།བོད་ཀྱི་རིག་གཞུང་དང་སྐད་ཡིག་སོགས་ལ་གཅེས་འཛིན་ཤུགས་ཆེན་པོ་བྱེད་པ་མཐོང་དུས་ཧ་ཅང་དགའ་པོ་བྱུང་ཞེས་གསུངས་གནང་སོང་།དེ་རྗེས་སྐུ་ཞབས་ཁོང་གྲོས་ཚོགས་ཀྱི་ཚོགས་ཁང་ནང་གཟིགས་བསྐོར་ཕེབས་གནང་ཡོད།